بعد سنة كاملة من المتابعة الشبه يومية على الـ جيم .. أو النادي
قدرت انقص من وزني حوالي 14 كيلو
وتغير الشكل ولله الحمد
وحتى قياس الملابس
يمكن معدل نقصان الوزن كان بطيء
ولكن كانت النتيجة مبينة من المداومة على الرياضة
ولكن للأسف .. استوت لي ظروف من سنة ونص تقريبا
تسببت إني أقعد فالبيت فترة .. ويوم رجعت النادي
تعرضت لإصابة منعتني اني العب فالنادي مرة ثانية
وللأسف حتى المشي العادي كان صعب بالنسبة لي
اللإصابة كانت فالكعب او الكاحل!! .. ماعرف اوصف الويع
بس الضغط او التمارين يخليني أحس بألم شديد!
بعد هالسنة ونص ... للأسف زاد كل الوزن اللي نقصته كله :(
سرت اتعالج فتوام سوولي اشعة مع اني اقولهم مافيني كسر
قالولي اكس ري .. وماشي كسر
رديت مره ثانية أقولهم محتاجه نوع ثاني من الاشعة
عطوني موعد بعد شهور ويوم سرت الموعد قالوا غلط
"أكره توام كثر ما أكره دو"
المهم ... حالياً .. فكرت أعيد الأيام الخوالي
بما إني صعب أروح الجيم ... بسوي جم فالبيت لوول
والخطة اللي راح أتبعها هالمرة كالتالي
المشي 3 أميال لمدة 45 دقيقة
"سي دي يبيعونه فكارفور يساعدكم على المشي 3 اميال وانتو فمكانكم"
تمارين آيروبيك أدفانس ولكن خفيفة
"أيضاً سيدي"
نظام غذائي
أفكر أسوي رجيم التمر واللبن لمدة بسيطة
ثم أبدأ رجيم آخر ,,,
ملف إكسل
لمتابعة التغيرات اليومية بدقة
"هل مشيت؟ هل سويت تمارين؟ كم نقصت؟ كم نقصت التوتال؟ + قراف"
طبعا رتبت الملف بفورميولاز بحيث العمليات الحسابية دايركت تستوي
.
.
.
راح أحط مقياس فمدونتي .. من اليوم وحتى تاريخ
1-1-2009
إذا الله حيانا ان شاء الله
ولكن مابحط الوزن الكلي اللي ابا انقصه
ولكن بحطه على أجزاء .. وحالياً
ببدا في 8 كيلو
وهذا المقياس:
أتمنى منكم تدعون لي الله يوفقني
ويصبرني حتى أوصل الوزن المثالي
أتمنى تشاركونا ^___^ تشجيع!